สังคมข่าวหุ้น
ดัชนีหุ้นไทยปิดตลาด 1,578.26 จุด เพิ่มขึ้น 0.01 จุด มูลค่าซื้อขาย 34,679 ล้านบาท สัปดาห์นี้มีหุ้นขนาดใหญ่หลายตัวขึ้น XD เพื่อจ่ายปันผล อาทิ ADVANC และ SCC เป็นต้น ทำให้ดัชนีหุ้นไทยมีแนวรับ 1,565 จุด แนวต้าน 1,590-1,595 จุด จุดถอยอยู่ที่ 1,560 จุด...
7 ส.ค. 2560

เล็กเซียวหงส์
ดัชนีหุ้นไทยปิดตลาด 1,578.26 จุด เพิ่มขึ้น 0.01 จุด มูลค่าซื้อขาย 34,679 ล้านบาท สัปดาห์นี้มีหุ้นขนาดใหญ่หลายตัวขึ้น XD เพื่อจ่ายปันผล อาทิ ADVANC และ SCC เป็นต้น ทำให้ดัชนีหุ้นไทยมีแนวรับ 1,565 จุด แนวต้าน 1,590-1,595 จุด จุดถอยอยู่ที่ 1,560 จุด…
*…BIG อีกหุ้นพิมพ์นิยมท่าทางเจอแรงเหวี่ยงอย่างหลีกเลี่ยงไม่ได้ หลังงบไตรมาส 2/60 ออกมาค่อนข้างผิดหวัง กำไรสุทธิ 155.64 ล้านบาท ลดลงจากช่วงเดียวกันปีก่อนที่ทำได้ 185.67 ล้านบาท หลายฝ่ายหมายมั่นว่ากำไรไตรมาส 2/60 น่าจะเกือบ 200 ล้านบาท แต่หุ้น BIG ปรับตัวลงมามากพอสมควรแล้ว แรงเหวี่ยงอาจไม่รุนแรง กลยุทธ์คือ “ตั้งรับ” น่าจะปลอดภัยที่สุด…
*…ESSO ชักเริ่มมีแรงเก็งกำไรเข้ามาอีกครั้ง มีหลายคนรีบกระโจนเข้าใส่ ระวังจะเข้าทางขาใหญ่เอาได้นะ..อย่าลืมนะว่าปลายปีก่อนหุ้น ESSO ราคาหุ้นค้างฟ้าอยู่แถวๆ 13.50-13.90 บาท วิ่งรอบนี้จึงคิดเป็นอื่นไม่ได้นอกจาก “เกมไล่ราคาเพื่อออกของ” นั่นเอง ว่ากันว่า ESSO จะประกาศงบวันศุกร์ (11 ส.ค.) นี้ แน่นอน ท่าทางจะออกมาดีซะด้วย แต่ใครติดอยู่หาจังหวะขายดีกว่า..!?…
*…SPVI วิ่งชนซิลลิ่งขานรับงบไตรมาส 2/60 ออกมา “สวยหรูปลาทูแม่กลอง” แต่ไม่น่าไปได้ไกลกว่านี้เพราะดูจาก ROE และ ROA เฉลี่ยอยู่ที่ 5-6% ดูไม่ค่อยน่าสนใจเท่าที่ควร แต่หากอดใจไม่ไหว “เข้าเร็วออกเร็ว” ละกัน เพราะหุ้นตัวนี้นานๆ จะเล่นรอบกันซะที…
*…IRPC ราคาหุ้นสะดุดขาตัวเองเล็กน้อย เมื่อเจอ Stock Loss กว่า 1,200 ล้านบาท ราคาหุ้นแม้เสียหลักหลุดลงไปถึง 5.30 บาท แต่ขยับขึ้นมาปิด 5.45 บาท (มีหลายคนขายหมูไปแล้ว) ถือว่าหายตกใจกันไปแล้ว จึงเห็นได้ชัดเจนว่าแนวรับ 5.30 บาท แข็งแกร่งจริงๆ ถ้าเอาราคาพื้นฐานว่ากันว่าอยู่ที่ระดับ 6.00 บาท…
*…GIFT หุ้นยอดกตัญญูของ “พีรเจต สุวรรณนภาศรี” ปลายสัปดาห์มาแรงจริงๆ สงสัยจะมีข่าวดีอะไรหรือเปล่า..หลายคนแอบตั้งความหวังไว้กับ “เดอลามัว” ครีมบำรุงผิวแบรนด์ใหม่ ที่จะเข้ามาสร้างมาร์จิ้นให้กับ GIFT ได้ไม่น้อยทีเดียว หากดูจาก P/E หุ้นเครื่องสำอางตัวอื่นๆ อยู่แถวๆ 30-50 เท่า แต่หุ้น GIFT ไม่ถึง 20  เท่า น่าจะพอเก็งกำไรได้อีกพอสมควรทีเดียว…
*…หุ้นร้อนประจำวัน 4 ส.ค. 60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ ใบสำคัญแสดงสิทธิในการจองซื้อหุ้นสามัญบริษัท โรงพิมพ์ตะวันออก จำกัด (มหาชน) ครั้งที่ 2 หรือ  EPCO-W2, ใบสำคัญแสดงสิทธิในการจองซื้อหุ้นสามัญบริษัท กันกุลเอ็นจิเนียริ่ง จำกัด (มหาชน) หรือ GUNKUL-W, ใบสำคัญแสดงสิทธิในการจองซื้อหุ้นสามัญบริษัท ซีออยล์ จำกัด (มหาชน) หรือ SEAOIL-W ใบสำคัญแสดงสิทธิในการจองซื้อหุ้นสามัญบริษัท เวฟ เอ็นเตอร์เทนเมนท์ จำกัด (มหาชน) ครั้งที่ 1 หรือ  WAVE-W1 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่  07 ส.ค.-15 ก.ย. 60…
*…ขอแนะนำคอลัมน์ไหมล่าสุด CAP &amp; CORP FORUM ว่าด้วยเรื่องกฎหมายที่เข้าใจง่าย โดย ศุภวัชร์ มาลานนท์ คณบดีคณะนิติศาสตร์ มหาวิทยาลัยสงขลานครินทร์ ประเดิมด้วยเรื่อง USO และการอุดหนุนโดยรัฐ ติดตามได้ทุกวันจันทร์ ในหน้า 5 หนังสือพิมพ์ข่าวหุ้นธุรกิจ..ได้เลยครับ…*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น.พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดย สุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น